ΜΗΝΥΜΑ ΤΟΥ ΠΕΡΙΦΕΡΕΙΑΚΟΥ Δ/ΝΤΗ ΕΚΠ/ΣΗΣ ΚΡΗΤΗΣ ΣΤΟΥΣ ΜΑΘΗΤΕΣ ΠΟΥ ΣΥΜΜΕΤΕΧΟΥΝ ΣΤΙΣ ΠΑΝΕΛΛΗΝΙΕΣ ΕΞΕΤΑΣΕΙΣ
Αγαπημένοι  μας μαθητές και μαθήτριες,
               Η δοκιμασία των πανελληνίων εξετάσεων που ξεκινά σήμερα είναι η πρώτη σοβαρή ,αλλά όχι η μόνη  που καλείστε να δώσετε στην προσπάθεια σας να διαμορφώσετε καλύτερους όρους για το μέλλον σας.. Τις ημέρες που έρχονται είναι σημαντικό να έχετε δύναμη, αισιοδοξία και πίστη στον εαυτό σας ώστε να φτάσετε στο στόχο σας.

       Να θυμάστε ότι σε αυτό τον αγώνα δεν είστε μόνοι σας. Είναι κοντά σας οι γονείς, οι φίλοι, οι συγγενείς και βέβαια οι καθηγητές σας που σας βοήθησαν να προετοιμαστείτε και που πιστεύουν βαθιά σε σας και στις ικανότητές σας.

        Σκεφτείτε πως είναι μόνο εξετάσεις. Τίποτε λιγότερο τίποτε περισσότερο. Μην απογοητεύεστε, μην το βάζετε  κάτω, απλά προσπαθήστε για το καλύτερο με το κεφάλι ψηλά και τη ψυχή δυναμωμένη.
      Σας εύχομαι ολόθερμα, καλή δύναμη και καλή επιτυχία μέσα από την καρδιά μου. Είμαι βέβαιος ότι με την απαραίτητη ψυχραιμία, σύνεση και αυτοπεποίθηση, θα πετύχετε τους στόχους σας. 

